अख़बार से याद आया.. एक बात बहुत ज़रूरी लगती थी… रोज़ अखबार देखकर तापमान नोट करना.. ये मेरे होमवर्क का एक ऐसा अविस्मरणीय हिस्सा है, जो मैंने लगभग अपने पूरे स्कूली जीवन में झेला.. मुझे कभी कभी टीचर्स की नॉन क्रिएटिव सोच पर गुस्सा भी आता था कि क्या हर साल वही बोरिंग काम थमा देती हैं.. पर फिर भी केवल एक यही काम था, जो मैं छुट्टियां ख़तम होने पर नहीं, बल्कि पूरे दिल से रोज़ किया करती.. एक साथ, कुछ भी फेर बदल कर डाटा भरा जा सकता है, ये बात तो मेरे बाल मन में दूर दूर तक न उभरी..